### Miljøkonsekvensrapport, ”Brandborg”, Hjallerupvej 15, 9382 Tylstrup

### Oplysninger om ansøger

|  |  |
| --- | --- |
| Ansøger: Peter Kragh Andersen  Tlf.: 98261366  E-mail: peter@sindholt.dk  CVR: 20902531  CHR: 32501  Sagsadresse: Tylstrupvej 15, 9382 Tylstrup  SkemaID: 214583  Ansøgningstype: 16a IE-brug Slagtesvin | Konsulent: Landbonord v. Rasmus Arvidson  Tlf.: 96242549  E-mail: rav@landbonord.dk  Dato + versions nr.: 16/12-2019 ver: 1.0 |

### Ikke teknisk resume

Ansøger Peter Kragh Andersen ansøger om en udvidelse af produktionen af slagtesvin på ejendommen Brandborg, beliggende Hjallerupvej 15, 9382 Tylstrup. Udvidelsen sker indenfor eksisterende staldbygninger.

**Husdyrstørrelse og produktionsomfang**

De eksisterende smågrisestalde på ejendommen inddrages til produktion af slagtesvin. Den forventede produktion efter den ansøgte ændring vurderes at være på ca. 8500-9000 slagtesvin/år. Der er i imidlertid ansøgt om muligheden for at have både slagtesvin og smågrise indenfor de samme staldbygninger.

**Landskabelige forhold**

Der opføres ikke nogen nye bygninger, eller ændres på eksisterende bygninger, i forbindelse med den ansøgte udvidelse af produktionen.

**Potentielle gener**

Den planlagte udvidelse af produktionen, medfører en øgning af ammoniakemissionen og en øgning af lugtgenerne fra ejendommen.

Udvidelsen af produktionen forventes ikke at medføre et øget antal af transporter til og fra ejendommen.

### Beskrivelse af det ansøgte

Nedenstående beskrivelse omfatter særkender ved ansøgningen, det ansøgtes placering, samt redegørelse for produktionsarealets størrelse.

Den lovlige godkendte produktion på ejendommen, pr. nuværende består af et sammensat dyrehold bestående af slagtesvin og smågrise.

Husdyrproduktionen på ejendommen foregår i 3 separate staldbygninger, der dog alle er forbundet af en bygning som fungerer som foderlade. Der er til ejendommen tilknyttet 2 gyllebeholdere, som fungerer som opbevaringslagre for husdyrgødning. Det vurderes at der efter den ansøgte udvidelse af produktionen, er over 2000 stipladser til slagtesvin, og der er således tale om et IE-brug med slagtesvin.

Der er udover staldbygningerne og foderladen, øvrig bebyggelse på ejendommen i form af et stuehus og en garage/udhusbygning.

Der er i bilag 3 redegjort for opgørelsen af produktionsarealet i staldene i henholdsvis ansøgt, nudrift og 8-års drift. Der er angivet samme produktionsareal i såvel ansøgt, nudrift og 8-års drift. I ansøgningens ansøgte drift er samtlige staldbygninger anmeldt med ”fleksgruppen” Slagtesvin og smågrise; 25-49 % fast gulv.

Husdyrbruget har frem til nu været i kontinuerlig drift, med produktion af slagtesvin og smågrise og det vurderes således at der ikke har været brud i kontinuiteten for produktionen på husdyrbruget.

Følgende produktionsareal er lagt til grund for ansøgningen, i henholdsvis ansøgt, nudrift og 8-årsdrift.

Tabel 1: Oversigt stalde og produktionsarealer

|  |  |  |  |  |  |  |  |
| --- | --- | --- | --- | --- | --- | --- | --- |
| **Stald** | **Gulvtype/dyretype** | **Antal sektioner** | **Antal stier pr. sektion** | **Stistørrelse i m** | **Ansøgt** | **Nudrift** | **8-års drift** |
| Stald Nord | Slagtesvin. Delvis spaltegulv, 25-49 % fast gulv | 2 | 12 | 2,55x6,55 | 0 | 401 | 401 |
| Slagtesvin og smågrise; 25-49 % fast gulv | 2 | 12 | 2,55x6,55 | 401 | 0 | 0 |
| Stald syd | Slagtesvin. Delvis spaltegulv, 25-49 % fast gulv | 2 | 16 | 2,28X6,47 | 0 | 473 | 473 |
| Slagtesvin og smågrise; 25-49 % fast gulv | 2 | 16 | 2,28x6,47 | 473 | 0 | 0 |
| Stald øst | Smågrise, toklimastald delvis spaltegulv | 3 | 16 | 2,4x5,5 | 0 | 634 | 634 |
| Slagtesvin og smågrise; 25-49 % fast gulv | 3 | 16 | 2,4x5,5 | 634 | 0 | 0 |
| I alt |  |  |  |  | **1508** | 1508 | 1508 |

Der er redegjort for staldbygningens placering på medsendte bilag 2. I bilag 3 er der redegjort for produktionsarealernes størrelse og placering i form af staldtegninger.

Arealer som ikke er angivet som produktionsareal, men hvor grisene har kortvarig adgang til, som for eksempel mellemgange, vil blive rengjort i henhold til gældende regler i husdyrgodkendelsesbekendtgørelsens §39.

1. **Redegørelse over forhold der kan påvirke befolkningen**

**3.a Landskab, geologi og kulturmiljø**

Ejendommen er beliggende i Aalborg kommune lidt øst for Tylstrup, ikke langt fra kommunegrænsen til Brønderslev. Der indgår i denne ansøgning ingen planer om opførsel af nye bygninger, og der indgår således ingen nye bygninger i den landskabelige vurdering af denne ansøgning.

Langs Hjallerupvej er den dominerende beboelse landbrugsejendomme og enkelthuse. Landskabet i området er udpræget fladt landbrugsland. Der er ca. 720 m til Tylstrup By.

Der er beplantning i form af læhegn og mindre skove i landskabet. Omkring selve ejendommen er der ligeledes beplantning i form af en lille skov vest for ejendommen, og et læhegn syd for staldene langs Hjallerupvej. På grund af ejendommens tætte beliggenhed til Hjallerupvej, fremtræder den forholdsvis synligt i terrænet når man kører ad Hjallerupvej.

Der er ifølge opslag via arealinfo.dk ikke registreret nogen kulturhistoriske eller geologiske bevaringsværdier i umiddelbar nærhed af ejendommen.

Da der ikke opføres nye bygninger, og ikke sker nogen ændringer af eksisterende bygninger, samt at det vurderes at der er forholdsvis langt til beboelser og byområder, så vurderes det at ejendommen, udelukkende fremtræder særligt synlig i landskabet fra Hjallerupvej. Det vurderes at der ingen landskabelig påvirkning vil være fra den ansøgte udvidelse af produktionen.

**3.b Farve og arkitektonisk udtryk**

Udover staldbygningerne er der en begrænset bygningsmasse på ejendommen. De ældste staldbygninger er opført med røde sten, og med grå tagplader. Den nyeste staldbygning er opført med søstenselementer, og ligeledes med grå tagplader. Stuehuset er hvidkalket med betonteglsten som tag.

Der ændres ikke noget på farvevalg og arkitektonisk udtryk, og bygningerne er omkranset af beplantning mod vest og delvist nord. Derudover er der langt til nærmeste nabobeboelser.



Figur 1 Brandborg set fra syd. Kilde: skraafoto.dk

**3.c Bygge- og beskyttelseslinjer**

Ejendommen ligger ikke indenfor nogen bygge- og beskyttelseslinjer.

Der er ligeledes ingen fredede kulturminder, eller beskyttede sten- og jorddiger indenfor umiddelbar afstand af husdyrbruget. Siden der ikke sker bygningsmæssige ændringer vurderes det således også at disse ikke påvirkes.

**3.d Kommunale udpegninger**

Ejendommen ligger ikke indenfor nogen specifikke udpegninger i kommuneplanen for Aalborg kommune.

Indenfor kort afstand (500 m) af husdyrbruget ligger følgende specifikke kommunale udpegninger:

* Økologiske forbindelser

I de økologiske forbindelser skal der sikres at bestande af planter og dyr, kan spredes frit og at der ikke etableres større tekniske anlæg, der kan fungere som spærringer for frie passager. I og med at der ikke sker nogen bygningsmæssige eller infrastrukturmæssige ændringer i forbindelse med den ansøgte produktion, vurderes det at den ansøgte produktion ikke strider mod retningslinjerne i kommuneplanen til arealanvendelsen indenfor de økologiske forbindelser.

**3.e Grundvand**

Ejendommen ligger i sin helhed uden for områder med særlige drikkevandsinteresser. Nærmeste indvindingsopland befinder sig 847 m mod sydvest ved et indvindingsopland syd for Tylstrup. Nærmeste boringsnære beskyttelsesområde binder sig længere mod vest, ca. 1422 m, indenfor sammeindvindingsområde.

Ejendommen får sin vandforsyning fra egen boring og indvindingsanlæg.



Figur 2 Oversigt over grundvandsforhold

Alle gyllekummer, rørføringer i staldene samt gylleopbevaringslagre er bygget i bestandige materialer der tåler påvirkning, og alle rørføringer og koblinger der forbinder stalden med gylleopbevaringslagrene er udført af og godkendt af autoriseret kloakmester.

Der foregår ingen opbevaring af kemi på ejendommen udover begrænsede mængder rengøringsmidler til rengøring af staldene.

Der er en olietank der forsyner ejendommens oliefyr til opvarmning af staldene, denne er placeret i foderladen.

Der er i ejendommens beredskabsplan, vedlagt som bilag 4 til denne ansøgning, redegjort for ejendommens beredskab i forhold til udslip fra punktkilder, samt ved transport af gylle og andre forhold som potentielt vil kunne påvirke grundvandsforhold.

Det er ansøgers vurdering at den ansøgte udvidelse af produktionen ikke medfører nogen øget risiko for påvirkning af grundvandet, eller drikkevandinteresser i området. Evt. punktudslip eller uheld med gylletransport eller opbevaring vil blive håndteret i henhold til ejendommens beredskab.

**3.f Overfladevand**

Al tagvand fra ejendommens stalde, foderlade og stuehus, føres via tagrender og nedløbsrør til terræn.

Der er ikke vaskeplads til vask af marksprøjte- og dyretransporter på ejendommen. Vaskevand fra vask af stalde føres til gyllekummer og derfra til via gyllesystemet til gyllebeholderne.

Ejendommens tidligere møddingsplads er taget ud af drift og fungerer nu udelukkende som oplagringsplads.

Der sker ikke nogen ændring i udledningspunkt, eller ændring i mængder af tagvand som følge af den ansøgte produktion. Dermed er det ansøgers vurdering at påvirkningen af overfladevand vil være den samme som før den ansøgte produktionsændring.

**3.g Generelle afstandskrav**Jf. udpegninger og beregninger i it-ansøgningen er der i nedenstående redegjort for afstandskrav i henhold til §§6-8 i Lov om miljøgodkendelse m.v. af husdyrbrug. Alle afstande er angivet som afstand til nærmeste staldbygning, eller gødningsopbevaringsanlæg som udregnet i it-ansøgningen.

Tabel 2 Oversigt generelle afstandskrav

|  |  |  |
| --- | --- | --- |
| **Afstand fra staldbygning til:** | **Afstand, m** | **Krav ifølge Husdyrloven** |
| Byzone eller sommerhusområde | >500 | 50 m |
| Lokalplan i landzone | >500 | 50 m |
| Nabobeboelse | >500 | 50 m |
| Habitatområde (Kat 1 natur) | >500 | 10 m |
| Kat 2 natur | >500 | 10 m |
| Enkelt vandindvinding | 45 | 25 m |
| Almene vandforsyningsanlæg | >500 | 50 m |
| Vandløb/sø | 47 | 15 m |
| Offentlig vej | 30 | 15 m |
| Levnedsmiddelvirksomhed | >500 | 25 m |
| Beboelse på samme ejendom | 22 | 15 m |
| Naboskel | 29\* | 30 m |
|  |  |  |

\* Dette afstandskrav er for den nærmeste stald til naboskellet, i denne stald sker der ingen ændringer. For den stald hvor der foregår ændringer er afstandskravet overholdt.

Som det ses i ovenstående, er samtlige generelle afstandskrav overholdt.


**3.h Ammoniak og påvirkning af natur og Natura 2000-områder**

Der er i tabel 3 indsat en opgørelse over beregninger af ammoniakdeposition til udpegede naturområder. Ligeledes er der i figur 2 vedhæftet et oversigtskort over placering af naturarealer, hvortil der er indsat et beregningspunkt. Afstanden til Kategori 1 natur (Naturpunkt 1) og Kategori 2 natur (Naturpunkt 2) er så stor at disse er udeladt.

Den ansøgte produktionsændring er i ansøgningen, skemaID 214583, vurderet ift. ammoniakemission fra staldanlægget inkl. gødningsopbevaringslagre og påvirkningen fra disse anlæg på nærliggende naturområder og nærmeste Natura 2000-område.

Tabel 3 Oversigt over naturpunkter brugt til beregning af ammoniakdeposition til natur

|  |  |  |  |  |  |  |  |
| --- | --- | --- | --- | --- | --- | --- | --- |
| **Oversigt naturpunkter** | | | | | | | |
| Naturpunkt nr. | Navngivning | Kategori | Ruhed | Afstand nærmeste staldbygning | Merdeposition 8-års drift i kg NH3/år | Merdeposition nudrift i kg NH3/år | Totaldeposition i kg NH3/år |
| 1 | Kat 1 natur | 1 | S | 8 km | 0 | 0 | 0 |
| 2 | Kat 2 natur | 2 | S | 5 km | 0 | 0 | 0 |
| 3 | Kat 3 natur mose N | 3 | Bn | 56 m | 1,1 | 1,1 | 5,6 |
| 4 | Kat 3 natur overdrev SØ | 3 | BN | 450 m | 0,1 | 0,1 | 0,2 |
| 5 | Kat 3 natur mose Ø | 3 | MK | 400 m | 0,1 | 0,1 | 0,5 |

Figur 3 Kortoversigt over naturpunkter

**Kategori 1 natur**

Nærmeste kategori 1 naturpunkt er ved Vildmosen. Afstanden vurderes at være stor at der ingen påvirkning af naturområdet vil være, de tekniske beregninger af ammoniakdeposition understøtter dette.

**Kategori 2 natur**

Det samme er gældende for nærmeste Kategori 2 natur, som er beliggende næsten 5 km, fra ejendommen. De tekniske beregninger af ammoniakdepositionen til området, understøtter at der ingen påvirkning vil være.

**Kategori 3 natur**

Der er ammoniakdeposition til 3 naturpunkter beliggende omkring ejendommen. (Naturpunkt 3-5). De 3 naturpunkter er beliggende omkring ejendommen i en afstand af henholdsvis ca. 56 m, 450 m og 400 m. Naturområder beliggende fjernere end disse punkter er udeladt som følge af afstanden.

Den planlagte ændring af produktionen medfører en øget ammoniakudledning fra ejendommen på 850 kg NH3-N/år. For naturpunkt 4 og 5 er der beregnet en merdeposition på 0,1 kg NH3-N/år, fra ansøgt til såvel nudrift som 8-års drift, og således overholder ændringen af produktionen de generelle afskæringskriterier for kategori 3 natur.

I naturpunkt 3 som er en lille mose beliggende omkring en havedam ca. 56 m nord for staldbygningerne, er der beregnet en merdeposition på 1,1 kg NH3-N/år, både i forhold til nudrift og 8-årsdrift. Ammoniakdepositionen overholder som udgangspunkt derfor ikke de generelle afskæringskriterier for kategori 3 natur.

Imidlertid er der snak om et meget lille moseareal på ca. 225 m2, og er således udelukkende omfattet af §3 beskyttelsen i kraft af at det er beliggende i tilknytning til en §3 beskyttet sø. Der foreligger ingen naturvurderinger af selve mosen, men søen beskrives i en naturvurdering fra 2013 som en næringsrig sø. Randbeplantningen er bestående af planter tilknyttet næringsstofrige moser, såsom agertidsel, stor nælde og dunhammer.

Det vurderes at der ikke er tale om en højmose og at naturtilstanden for mosen er dårlig. Derudover ligger den isoleret fra andre §3 beskyttede naturområder.

Mosen er i forvejen stærkt påvirket af ammoniak, og modtager efter ændringen af produktionen en totaldeposition på 5,6 kg NH3-N/år, sammenholdt med en vurderet baggrundsbelastning på 15,5 kg NH3-N/år, er den samlede ammoniakdeposition på mosen beregnet til 21,1 kg NH3-N/år.

Således er den beregnede totaldeposition indenfor tålegrænsen for et rigkær i dårlig naturtilstand.

Det vurderes på den baggrund at ammoniakdepositionen til mosen ikke vil medføre en tilstandsændring, og dermed kan ændringen af produktionen gennemføres.

**3.i Habitatdirektivets bilag IV-arter og andre arter**

Der er via søg på naturdata.miljøportal.dk med en radius på 1000 m fra ejendommen ikke fundet registreringer af bilag IV arter:

Der er fundet følgende fredede arter:

* Kødfarvet gøgeurt.

Registreringen af denne art er tilknyttet et areal beliggende nord for ejendommen. Beregningerne af ammoniakdepositionen til arealet viser at der ikke vil kunne forekomme tilstandsændringer på det pågældende areal, og dermed forventes det ikke at ændringen af produktionen vil medføre at forholdene for arten vil forværres.

**3.j Trafik og transport**

Ejendommen ligger ud til Hjallerupvej, og alle transporter til og fra ejendommen går via Hjallerupvej.

Ejendommen har egen indkørsel, og det er denne der benyttes til alle transporter til og fra ejendommen. Indkørslen har forholdsvis gode sigtforhold, mod vest er der ingen beplantning. Mod øst er der et læhegn, men det er trukket en del tilbage fra Hjallerupvej, og det vurderes at så længe færdselsloven overholdes, kan ind- og udkørsel til ejendommen foregå uden unødvendige farer for trafik på Hjallerupvej.

Planteavlsdriften på ejendommens tilknyttede arealer, drives fra anden ejendom, tilkomst til ejendommen for markarbejde sker via samme indkørsel, for arealer beliggende nord for Hjallerupvej.

De primære transporter til ejendommen, vil være transport af smågrise til ejendommen og transport af slagteklare grise til slagtning. Al foder der anvendes på ejendommen, kommer som færdigfoder, der ligeledes transporteres til ejendommen.

Det vurderes at de samlede mængder transport til ejendommen, vil være forholdsvis uændrede, evt. lidt flere samlede antal transporter. Dette i kraft af at der efter ændringen af produktionen fortrinsvis vil være produktion af slagtesvin på ejendommen.

Det vurderes således umiddelbart at ændringen i transporter, ikke vil medføre væsentligt øgede mængder støv og støj som følge af øget påvirkning fra transport.

Der er i nedenstående tabel 4 angivet en estimering af typer og antal af transporter til og fra ejendommen, ud fra ansøgers opgørelser.

Tabel 4 Transportopgørelse

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Transport til og fra ejendommen** | | | | | | | | |
|  | Antal/mængde pr. år | | Kapacitet pr. transport | | Antal transporter pr. år | | Transportmiddel | Kommentar |
| Nudrift | Ansøgt | Nudrift | Ansøgt | Nudrift | Ansøgt |  |  |
| Smågrise til ejendommen  Smågrise fra ejendommen  Slagtesvin fra ejendommen | 15500  11500  4000 | 9000  9000 | 600  600  220 | 600  600  220 | 25  19  18 | 15  41 | Lastbil/dyretransport | Der vil primært produceres slagtesvin på ejendommen. Dette afspejles i transportberegningerne. |
| Døde dyr |  |  |  |  | 52 | 52 | Lastbil/kadavervogn | Ugentlig afhentning |
| Gødning/gylle fra ejendommen til udbringning eller omplacering i andre beholdere ejet eller lejet\* |  |  | 25 | 25 | 140 | 184 | Traktor med gylletræk | Udgangspunktet er ved produktion af 9000 slagtesvin, tilsvarende 4600 ton gylle |
| Foder til ejendommen |  |  |  |  | 100 | 100 | Foderlastbil | Ca. 2 gange om ugen |
| Samlet antal transporter: |  |  |  |  | 354 | 392 |  |  |
| Bemærkninger:  En vurdering baseret ud fra antagne mængder og produktion. Vurderingen er baseret på ansøgers oplysninger.  Ca. 392 transporter årligt, tilsvarende ca. 8 tunge transporter om ugen. | | | | | | | | |

Privat kørsel, samt kørsel fra ansatte og besøgende er ikke medregnet i transportopgørelsen. Ligeledes er traktorkørsel direkte tilknyttet markdriften (såning, pløjning, sprøjtning og høst) af ejendommen udeladt.

Som opgørelsen viser forventes der en mindre øgning i trafikken til og fra ejendommen, tilsvarende ca. 1 transport om ugen.

Da ejendommen er beliggende forholdsvis isoleret og med udkørsel direkte ud til Hjallerupvej som er en relativ stor og trafikeret færdselsåre i forvejen, så vurderes det at påvirkningen af omgivelser og omkringboende er meget begrænset, i kraft af at det vurderes at der kun bliver en transport mere ugentligt.

**3.k Rekreative og kulturhistoriske interesser**

Det vurderes umiddelbart at der ikke er nogen specifikke rekreative interesser der vil kunne blive påvirket af den ansøgte produktionsændring. Dette er begrundet med ejendommens isolerede beliggenhed.

**3.l Lugt og påvirkning af nærmeste omkringboende**

Produktionsændringen er vurderet ift. lugtemission og lugtgeneafstande til de nærmest beliggende naboer:

- enkelt bolig uden landbrugspligt,


- samlet bebyggelse,

- lokalplanlagt område i landzone og

- byzone.

Generelt er der meget stor afstand til naboer, byzoner og lokalplanlagte områder. Selvom den planlagte ændring af produktionen medfører en øget påvirkning.

Tabel 5 Oversigt lugtgeneafstande




Det vurderes at samtlige lugtgeneafstande er overholdt med god margin.

**3.m Støj, støv og lys.**

Der henvises i dette afsnit til figur 4, som angiver afstande til naboer.

Det vurderes umiddelbart at der ikke er nogen væsentlige stationære støjkilder på ejendommen. Ansøger vurderer at de væsentligste støjkilder vil være indblæsning af foder, samt transporter af levende dyr til og fra ejendommen, ansøger vurderer dog også at der er så langt til de nærmeste naboer, at denne type støj har en meget begrænset påvirkning på naboerne.



Figur 4 Afstande og naboforhold

Som det ses i figur 4, er afstandene til nabobeboelser og den tættest beliggende byzone så stor at det overordnet vurderes af ansøger at gener fra støv, støj og evt. lysforurening er at betegne som uden betydning for omkringboende.

**3.n Jord**

Der er ikke i udlagt råstofgrave- eller interesseområde i umiddelbar nærhed af husdyrbruget. Der er ligeledes ikke påvist jordforurening i umiddelbar nærhed af ejendommen.

Der udføres beholderkontrol på de 2 gyllebeholdere, og samtlige rørføringer og gyllekanaler er udført bestandige materialer, som gør at der ikke sker udsivning af gylle til den omkringliggende jord.

Evt. spild eller udslip af gylle, vil blive behandlet i henhold til ejendommens beredskabsplan.

Der skal ikke opføres nye bygninger, eller ændres på eksisterende bygninger, rørføringer, eller gylleopbevaringslagre, i forbindelse med den ansøgte produktionsændring.

Det vurderes på den baggrund at der ingen påvirkning vil være på jord eller jordressourcer.

**3.o Uheld og risici**

Uheld og risici er en udfordring for samtlige husdyrbrug. Langt de fleste risici modarbejdes ved at planlægge arbejde grundigt, og udføre i henhold til planen. Langt hen ad vejen er den bedste modforanstaltning mod uheld godt landmandskab.

Af betydelige risici for liv og helbred for dyr og mennesker kan nævnes følgende:

* Brand i stald og driftsbygninger
* Uheld i forbindelse med transport

Af betydelige risici for miljøet kan nævnes:

* Overløb af gylle
* Uheld/vælt ved transport af gylle
* Overfyldning ved optankning med drivstof
* Lækager i gyllebeholdere
* Overløb ved påfyldning af marksprøjte
* Tyveri af bekæmpelsesmidler

Brand i stald og driftsbygninger. Der er taget forholdsregler på husdyrbruget for at forhindre brand. Blandt andet er der opstillet brandslukningsudstyr. Samt der foreligger instrukser for de ansatte om hvad de skal gøre i tilfælde af brand. Derudover er der udarbejdet en beredskabsplan der fortæller hvilke aktioner der skal tages i forbindelse med brand. Se beredskabsplan bilag 4.

Uheld i forbindelse med transport. Ved kørsel på offentlige veje vil det være færdselsreglerne der regulerer kørslen. Det forudsættes at kørsel foregår med korrekt belysning, uden overlæs, og med korrekt dæktryk samt at færdselsreglerne inkl. hastighedsgrænser til enhver tid overholdes.

Overløb af gylle. Der er altid overvågning ved pumpning af gylle. Ligeledes er der monteret gyllealarm.

Overfyldning ved optankning med drivstof. Påpasselighed ved påfyldning samt automatisk stop ved påfyldningspistol. Der foretages ikke optankning af traktorer eller andre maskiner på ejendommen, risikoen vurderes således ikke til stede på denne ejendom.

Lækager i gyllebeholdere. Der foretages beholderkontrol hvor det sikres at opbevaringslagrene er intakte og ikke beskadigede. Beholderne tømmes typisk en gang årligt med tanke på kontrol og inspektion.

Der opbevares ikke kemikalier til brug for planteavl på ejendommen. Kemikalier til brug for produktionen på ejendommen vil være begrænset til rengøringsmidler, risikoen ved opbevaring af disse vurderes som meget begrænset.

Ansøger vurderer at så længe arbejdet planlægges grundigt, og der tages forbehold for de potentielle risici, samt at beredskabsplaner opdateres og følges, vil ejendommes drift kunne foregå uden betydelige risici for mennesker og miljø.

Der henvises desuden til afsnittet om management og egenkontrol, samt beredskabsplan (bilag 4). Her i gennemgås hvilke forholdsregler der skal tages af ejere og ansatte på husdyrbruget, hvis de beskrevne risici skulle opstå.

**3.p Affald**

Al affald der produceres ved driften på ejendommen, bliver afhentet i henhold til afhentningsaftaler.

Der er ikke nogen planteavlsdrift der drives fra ejendommen, og der er således ingen affaldsfraktioner tilknyttet planteavl, som for eksempel bigbags til gødning eller sædekorn.

Der er ingen foderproduktion, mølleri eller oplagring over længere tid, da al foder bliver tilkørt som færdigfoder. Der er således ingen affaldsfraktioner tilknyttet foderblanding som for eksempel sækkevarer på ejendommen.

Der er en meget begrænset mængde restaffald fra de ansatte, og fra den daglige drift. Klinisk risikoaffald, samles i samlebøtter og tages med til levering på genbrugspladsen.

Evt. udtjent materiel i form af ventilationsudstyr eller udtjente dele af foderanlægget, bliver nyttiggjort som skrot, og afhændes til produkthandler.

Det er ansøgers vurdering at affaldsproduktionen fra produktionen på ejendommen, er meget begrænset, og at det er begrænset hvilke muligheder der foreligger for bedre genanvendelse eller nyttiggørelse af affald, der ikke allerede anvendes.

Ansøger har først og fremmest ingen interesse i at producere mere affald end højst nødvendigt, i forbindelse med sin produktion. Ansøger at vurderer at affald opbevares forsvarligt, og afhændes i henhold til afhentningsaftaler, samt sorteres og genanvendes i det omfang det er muligt. Ansøger vurderer at affaldsmængden vil være på samme niveau som før den ansøgte produktionsændring.

**3.q Døde dyr**

Døde dyr opbevares som anvist på situationsplan på bilag 2, og afhentes af DAKA jf. regler om afhentning af dyr i bekendtgørelse om opbevaring af døde dyr.

**3.r Fluer og Skadedyr**Skadedyr bekæmpes generelt i henhold til Statens Skadedyrsbekæmpelse samt kommunens anvisninger. Der er lavet egen aftale med Scankill med hensyn til rottebekæmpelse.

Det er ansøgers vurdering at så længe skadedyr bekæmpes effektivt, og når problemerne opstår, samt i overensstemmelse med de af Aarhus Universitet, Institut for Agroøkologi, fastsatte retningslinjer herom, samt kommunens anvisninger, vil gener fra skadedyr ikke være uacceptable.

Ansøger vurderer også at gener fra skadedyr ikke vil øges som følge af ændringen i produktionen.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### Befolkning og menneskers sundhed

Der er i det ovenstående redegjort for hvilke elementer der påvirker landskabelige forhold, befolkningen og menneskers sundhed, samt redegjort for evt. gener som naboer måtte opleve, fra produktionen på ejendommen.

Der er ligeledes redegjort for husdyrbrugets håndtering af disse elementer samt evt. afbødende tiltag der foretages fra husdyrbrugets side for at begrænse denne påvirkning.

Ejendommen er beliggende helt isoleret fra naboer og byzoner, men er beliggende forholdsvis tæt på en hovedfærdselsåre. Det vurderes at den ansøgte produktionsændring ikke vil forandre påvirkningen på omgivelserne, samt befolkningens og mennesker sundhed i væsentlig grad.

### 5. Reduktion af miljøpåvirkning og afværgeforanstaltninger Ansøgers valg til reduktion af miljøpåvirkninger og anvendte afværgeforanstaltninger.

**Støj og støv**

Det vurderes overordnet at der ikke er nogen umiddelbart særligt støjende eller støvende aktiviteter der foregår på ejendommen.

Den påvirkning der måtte komme i form af støj, vurderes af ansøger som værende ikke stigende, og af afbødende tiltag kan nævnes at alle støjende aktiviteter foregår indendørs, samt som udgangspunkt indenfor normale arbejdstider.

Ansøger vurderer umiddelbart, at der ikke er nogen særligt støvende aktiviteter, som vil kunne give gener for omkringboende.

**Lugt**

Selvom lugtgeneberegningerne viser at der vil værende en stigende lugt, som følge af den ansøgte produktionsændring, så er alle generelle afskæringskriterier i forhold til lugt overholdt.

Ansøger vurderer også at der er så stor afstand til naboer, at selvom der opleves en stigende lugt fra ejendommen, så vurderer ansøger at naboer og omkringboende ikke vil opleve lugt som en væsentlig påvirkning fra ejendommen.

**Ammoniak**

Selvom ændringen af produktionen medfører en øget udledning af ammoniak, så vurderer ansøger, at øgningen er så lille at den ikke vil kunne føre til tilstandsændringer for nærtliggende naturområder.

**Beskyttelse af jord og grundvand**

Der er udarbejdet beredskabsplan for husdyrbruget, som instruerer ansatte og beredskabspersonel i hvad der skal foretages i tilfælde af uheld.

### Undersøgte alternativer

Alternativet til den ansøgte produktion er en 0-løsning, hvor ejendommens nuværende godkendte dyrehold fastholdes. Og produktionen fortsætter uændret.

Alternativet til den ansøgte produktion, vil være at finde en anden ejendom hvor det vil kunne udvides til en yderligere sammensat produktion af slagtesvin og smågrise.

Ansøger mener imidlertid at det vil være fornuftigt at udnytte de eksisterende stalde på Brandborg, til at optimere produktionen frem for at opføre nye stalde. Dette skal ses i sammenhæng med den forholdsvis gunstige placering som staldene på Brandborg har i forhold til naboer og natur.

Der skal gøres få tiltag for at tilpasse smågrisestaldene til produktion af slagtesvin, og grunden til at der er ansøgt om fleksgrupper, er at det dermed er muligt at tilpasse produktionen således at der også kan produceres smågrise, på de samme arealer.

Med det ansøgte opnås der mulighed for fuld fleksibilitet for husdyrproduktionen på ejendommen.

Et andet alternativ ville være at nedlægge produktionen på ejendommen. Det giver i ansøgers øjne, ingen mening da produktionsapparatet er forholdsvis godt i stand og staldene langt fra er nedslidte.

### BAT – Bedst anvendelig teknologi

I ansøgningen redegøres der for brugen af BAT for følgende 5 områder:

* Ammoniak og staldindretning
* Foder og BAT for ernæringsmæssig styring
* Opbevaring/behandling af husdyrgødning
* Forbrug af vand og energi og BAT for effektiv energiudnyttelse
* Godt landmandskab og BAT i forhold til management.

I ansøgningen er der under de enkelte områder redegjort for ansøgers valg af teknik og evt. fravalg af oplagte teknikker. Der tages i redegørelsen udgangspunkt i EU-kommissionens referencedokument om BAT for intensiv svine og fjerkræhold samt BAT-blade og teknologibeskrivelser fra Miljøstyrelsen.

For IE-brug redegøres der i øvrigt for overvejelser over alternative teknologier. Med over 2000 stipladser til slagtesvin, vurderes det at der ved denne ansøgning er snak om et IE-brug med slagtesvin.

**7.a Staldindretning og BAT for ammoniak**Staldsystemer i ansøgt, nudrift og 8-års drift fremgår af IT-ansøgningen. Herunder beskrives krav til BAT på ammoniak.

Der indgår 3 stalde i den ansøgte produktion.

**Redegørelse for anvendelse af BAT ammoniak**

Staldene er indrettet til og skal anvendes til produktion af slagtesvin og smågrise. Der er ansøgt om fleksgruppe ”Slagtesvin og smågrise; 25-49 % fast gulv”

Der foretages ingen ændring i indretning af kummeareal eller størrelser på stier. Dermed skal der ikke foretages ny beregning af BAT for staldindretningen.

Ifølge opgørelsen af produktionsareal som angivet i tabel 1. er stalden indrettet med 2000 m2 produktionsareal. Emissionsfaktoren for drænet gulv+spalter for eksisterende stalde er 2,3 kg NH3-N/år.

|  |  |  |  |  |  |  |
| --- | --- | --- | --- | --- | --- | --- |
| **Stald** | **BAT-forudsætning** | **Produktionsareal** | **BAT krav pr. m2** | **Samlet BAT-krav** | **Effekt miljøteknologi** | **Faktisk emission** |
| Stald Nord | Eksisterende | 401 | 1,9 | 762 | 0 | 762 |
| Stald syd | Eksisterende | 472 | 1,9 | 897 | 0 | 897 |
| Stald Øst | Eksisterende | 634 | 1,9 | 1205 | 0 | 1205 |
|  |  |  |  | 2864 |  | 2864 |

|  |  |  |  |  |  |
| --- | --- | --- | --- | --- | --- |
| **Lager** | **Overfladeareal** | **BAT-krav pr. m2** | **Samlet BAT-krav** | **Effekt Miljøteknologi** | **Faktisk emission** |
| GB1 500 m3 | 123 | 0,4 | 49,2 |  | 49,2 |
| GB2 2400 m3 | 739 | 0,4 | 295,6 |  | 295,6 |
|  | **862** |  | **345** |  | **345** |

**Samlet konklusion**

For staldbygningerne inkl. lagre er der beregnet et BAT-krav på 3208 kg NH3-N/år og den faktiske emission fra hele husdyrbruget er beregnet til 3208 kg NH3-N/år.

Det vurderes samlet set at BAT-niveauet for staldindretning for dette husdyrbrug overholdes.

**7.b Foder, foderopbevaring og fodringstrategi og BAT for ernæringsmæssig styring**  
Alt foder der anvendes på ejendommen, kommer som færdigblandet tørfoder. Foderet bliver leveret med lastbiler og blæses ind, og opbevares kortvarigt i siloer tilknyttet ejendommens foderlade.

Der anvendes forskellige foderblandinger afhængig af slagtesvinenes livsstadie. Foderblandingerne tilsættes vitaminer og mineraler fra fabrikkens side, således at de er tilpasset livsstadiet.

Foderplaner tilpasses løbende og dokumentation herfor samt for tilsætning af fytase, registreres og opbevares på ejendommen, og vil kunne fremvises på forlangende i forbindelse med tilsyn i form af recepter på foderblandingerne. Således opfyldes husdyrgodkendelsesbekendtgørelsens §37 omkring fodring og dokumentation herfor på et IE-brug.

**Redegørelse for anvendelse af BAT**

Med henblik på at reducere dyrenes N-udskillelse er det BAT at tilpasse foderet til dyrenes behov i de forskellige produktionsfaser (fasefodring), at optimere foderet på baggrund af fordøjelige/disponible næringsstoffer samt at tilsætte foderet aminosyrer

Ved fasefodring er det muligt at tilpasse foderrationen til grisenes livscyklus, samt næringsstofbehov i de forskellige vægtklasser. Derved reduceres udskillelsen af næringsstoffer i grisenes gødning.

Der tilsættes fytase til foderet hvorved fordøjelsen af foderets naturlige indhold af fosfor øges og udskillelsen af fosfor med gødningen reduceres.

**Samlet konklusion**

Sammenholdes ansøgers valg af fodringsteknik med BREF-dokumentet, vurderes det at det ansøgte projekt lever op til BAT for ernæringsmæssig styring.

**7.c Opbevaring og behandling af husdyrgødning og BAT**

Der produceres på ejendommen alene husdyrgødning i form af gylle. Al gylle pumpes fra staldkummerne til opbevaring i ejendommens gyllebeholdere.

Al gylle anvendes i ejendommens planteavlsbrug, og udspredes fortrinsvis på arealer beliggende omkring ejendommen for at minimere transportomkostninger. Der omrøres udelukkende i gyllebeholderen i forbindelse med udbringning.

Samtlige beholdere er bygget i bestandige og korrosionssikrede materialer. Der er i tabel 6 angivet en opgørelse over de beholdere der er i drift på ejendommen.

Tabel 6 Oversigt over gyllebeholdere

|  |  |  |  |  |
| --- | --- | --- | --- | --- |
| **Navn i ansøgningen** | **Overfladeareal i m2** | **Volumen i m3** | **Byggeår** | **Evt. miljøteknologi** |
| GB1 500 m3 | 123 | 500 | Før 1995 |  |
| GB2 3000 m3 | 739 | 3000 | 2002 |  |
|  |  |  |  |  |

Alle beholdere opfylder Husdyrgødningsbekendtgørelsens skærpede krav til pumper etc. Der udføres 10-års beholderkontrol af godkendt firma. Tankene tømmes normalt 1 gang årligt med henblik på inspektion.

Ansøger etablerer et veldækkende flydelag på begge beholdere, og fastholder dette, samt fører logbog over alle forhold vedrørende gylleopbevaring på ejendommen.

Vaskevand fra vask af stalde føres via gyllesystemet til ejendommens gyllebeholdere og indgår således i gylleproduktionen som restvand.

Al husdyrgødning der produceres og opbevares på ejendommen behandles og køres ud i henhold til reglerne i husdyrgødningsbekendtgørelsen.

Der er vedlagt kapacitetsopgørelse som bilag 5.

Der er tilstrækkeligt areal til rådighed i nærområdet for udbringning af gyllen.

**Redegørelse for anvendelse af BAT**

Jf. BREF er det BAT at opbevare gylle i en stabil beholder, der kan modstå mekaniske, termiske og kemiske påvirkninger. Beholderens bund og vægge skal være tætte og korrosionsbeskyttede. Beholderens skal tømmes jævnligt af hensyn til eftersyn og vedligeholdelse – normalt 1 gang årligt. Der omrøres kun i gyllen umiddelbart før tømning af beholderen. Det er endvidere BAT at overdække beholderen med fast låg eller med et naturligt flydelag eller et flydelag, der etableres med snittet halm eller tilsvarende.

Jf. BREF kan det være BAT at behandle husdyrgødning på bedriften med visse betingelser. Disse betingelser vedrører landbrugsareal til rådighed, overskud af eller efterspørgsel på lokale næringsstoffer, teknisk assistance, markedsmuligheder for produktion af grøn energi samt lokale regler. Er der f.eks. et overskud af næringsstoffer i området og manglede arealer til at udbringe husdyrgødningen så kan det være BAT at foretage separation af husdyrgødningen.

**Samlet konklusion**

Sammenholdes ansøgers foranstaltninger vedr. opbevaring og behandling af husdyrgødning, med BREF-dokumentet vurderes det at det ansøgte projekt lever op til BAT.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.d Energi- og resurseforbrug og BAT for effektiv energiudnyttelse**

Der er fra ansøger opgjort følgende årlige ressourceforbrug:

Tabel 7 Oversigt over ressourceforbrug

|  |  |  |  |
| --- | --- | --- | --- |
| **Type forbrug** | **Nudrift** | **Ansøgt** | **Kommentarer** |
| Vand | 4000 m3 | 5000 m3 | Forbrug er fordelt med ca. 4/5 til drikkevand og 1/5 forventes til vask. Der forventes en mindre øgning i forbruget af vand til drikkevand. |
| Olie/diesel | 40000 l | 15000 l | Ejendommen opvarmes med oliefyr. Det forventes at forbruget falder, som følge af at varmebehovet til smågrise reduceres. |
| Elforbrug | 95000 kWh | 100000 kWh | Til ventilation, foderanlæg og belysning. Der forventes en mindre stigning som følge af øget ventilationsbehov. |

Oplysningerne i nudrift, er baseret på ansøgers registreringer, oplysninger i ansøgt drift er baseret på ansøgers estimater af forbruget. Opfølgning af forbrug vil blive gjort i regi af ansøgers miljøledelsesplan.

Der vil for denne ejendom og den ansøgte produktion blive udarbejdet en energirapport, der har til hensigt at undersøge og evt. påvise at BAT vedr. effektiv energiudnyttelse kan overholdes. Denne energirapport er under udarbejdelse og vil blive eftersendt i forbindelse med høringsperioden.

Generelt set tilstræber ansøger at anvende de energirigtige løsninger i staldene, som omkostningsmæssigt er tilsvarende staldenes stand og nedslidningsgrad. Vedr. ventilation og belysning tilstræbes det at forbruget holdes på et så lavt niveau som muligt.

Vandforbrug og vandbesparende tiltag er behandlet i eget afsnit.

**Elforbrug generelt**

Ejendommens elforbrug registreres løbende og følges op. Det årlige forbrug ligger ud fra elregningerne på omkring 95000kWh. Hovedparten af forbruget går til drift af ventilation og lys, foderanlæg samt i mindre grad gyllepumper og mindre maskiner såsom højtryksrenser, kompressor mf. Det forventes at el-forbruget vil stige i mindre grad, som følge af et øget ventilationsbehov, men til gengæld vil forbrgu til belysning educeres i mindre grad.

**Lys**

Slagtesvinproduktion er normal ikke særligt krævende i forhold til belysning. Der er i staldene pr. nu en kombination af konventionel belysning, og delvis udskiftning til LED-belysning.

Ansøger fører den praksis, at når et armatur er nedslidt, bliver det udskiftet til LED-belysning.

Lysene i stalden tændes ved arbejdstids opstart og slukkes igen ved arbejdstids ophør.

Den udendørs belysning styres med fotosensor.

**Ventilation**

Der anvendes undertryksventilation fra Skov.

Ventilationsudstyr, inkl. skakte rengøres i forbindelse med nedvaskning af stalde. Det vurderes ikke at ventilationsudstyret er nedslidt på nuværende tidspunkt, hvorfor der ikke forventes udskiftninger indenfor den nærmeste fremtid.

**Varme**

Der er i den tidligere produktion af smågrise på ejendommen anvendt oliefyr til opvarmning af smågrisestalden. Det forventes at nu hvor der skal produceres slagtesvin i samtlige stalde, vil dette varme forbrug blive reduceret væsentligt.

Der vil fortsat blive anvendt varme i forbindelse med opstart af nye hold, og i forbindelse med udtørring efter nedvaskning, vil der blive varmet op i stalden. Men i den daglige produktion vil varmebehovet blive reduceret væsentligt.

**Redegørelse for anvendelse af BAT**

Miljøstyrelsen har ikke opstillet egentlige branchespecifikke krav til energiforbrug og andet resurseforbrug i forbindelse med fastlæggelsen af de vejledende BAT-standardvilkår, idet forbruget vil afhænge af de driftsmæssige forhold på den enkelte ejendom.

Når der anvendes mekanisk ventilation er det BAT at optimere udformningen af ventilationssystemet samt at undgå modstand gennem hyppig eftersyn og rengøring af ventilationssystemet. Det er desuden BAT at anvende lavenergibelysning.

**Samlet konklusion**

Sammenholdes ansøgers tiltag med henblik på reduktion af energiforbruget med BREF-dokumentet vurderes det, at ejendommen og den ansøgte produktionsændring lever op til BAT.

**7.e Vandforbrug og BAT**

Ejendommen forsynes af vand fra egen boring. Denne boring anvendes også af indvinding af vand til markvanding, samt forsyning af stuehuset.

Der oppumpes fra ejendommens indvinding, ca. 5000 m3 vand årligt. Der er tilladelse til indvinding af 9000 m3 årligt.

Det forventes at det årlige vandforbrug, vil stige i mindre grad som følge af at der nu produceres slagtesvin på hele ejendommen.

Der estimeres et forbrug på ca. 5000 m3 årligt, udelukkende til husdyrproduktion på ejendommen, hvilket er beregnet ud fra normtallene for svineproduktion. Dette tal er inkl. vandspild og vandforbrug til rengøring. Der tages forbehold for udsving i produktionen, i forhold til estimeringen.

Det estimerede vandforbrug er således inden for rammerne af den eksisterende indvindingstilladelse.

Ansøger har ud fra et økonomisk synspunkt ingen intentioner om at have et højere forbrug af vand end hvad der nødvendigt for at sikre en rationel drift på ejendommen.

Vandforbruget registreres med vandur, ved oppumpningen.

Samtlige stalde rengøres efter endt produktionscyklus i den enkelte stald. Staldene sættes i blød før der vaskes ned.

Alle rørføringer bliver kontrolleret jævnligt, alle drikkekopper som viser sig defekte eller udtjente bliver udskiftet.

Ansøger forpligter sig igennem sit miljøledelsessystem, til at forsøge at nedbringe vandforbruget, men ansøger vurderer allerede nu, at der foretages de reparationer og udskiftninger der er relevante, og som sikrer at vandforbruget nedbringes mest muligt.

**Redegørelse for anvendelse af BAT**

Miljøstyrelsen har ikke opstillet egentlige branchespecifikke krav til energiforbrug og andet resurseforbrug i forbindelse med fastlæggelsen af de vejledende BAT-standardvilkår, idet forbruget vil afhænge af de driftsmæssige forhold på den enkelte ejendom.

I henhold til BREF er det med henblik på at reducere vandforbruget BAT at rengøre stald og inventar med højtryksrenser efter hver produktionscyklus, at foretage regelmæssig kalibrering af drikkevandsanlæg for at undgå spild, at registrere vandforbrug samt at finde og reparere evt. lækager.

**Samlet konklusion**

Sammenholdes ansøgers tiltag med henblik på reduktion af vandforbruget med BREF-dokumentet vurderes det, at det ansøgte projekt lever op til BAT.

**7.f Generel management og godt landmandskab**  
Da ejendommen omfatter mere end 2000 stipladser til slagtesvin, er den omfattet af BAT-konklusionerne for intensivt opdræt af fjerkræ og slagtesvin. Herunder beskrives ansøgers tilgang til management på ejendommen ift. BAT-konklusionerne.

Med denne ansøgning forpligter ansøger sig til med udgangspunkt i BAT-konklusionerne, at indføre og praktisere et miljøledelsessystem på sin ejendom, baseret på udgangspunkterne i BAT-konklusionerne. Sammenholdt med overholdelsen af den generelle miljølovgivning på området samt vilkår givet i en miljøgodkendelse efter Husdyrbrugloven, er det ansøgers opfattelse at husdyrbruget lever op til BAT.

Der udarbejdes mark- og gødningsplan for planteavlsdriften på ejendommen i henhold til lovkrav, således at tildelingen af næringsstoffer til afgrøderne optimeres.

Der er tilknyttet en række fagkonsulenter, der gennemgår bedriften med ejer og medarbejdere efter behov. Blandt andet foretages der e-kontrol.

Fodersammensætning og fodringsstrategi evalueres og tilpasses løbende, så nyeste viden altid anvendes, og at foderets indhold er tilpasset svinenes livscyklus.

Der føres medicinjournal og logbog for gylletanke. Gylletanke bliver kontrolleret hvert 10. år af autoriseret kontrollant. Og gyllepumpning foregår altid under opsyn.

Personalet uddannes løbende gennem kurser og efteruddannelse.

Energi- og vandforbrug, samt forbrug af energi til opvarmning registreres og følges op, opfølgningen sker i regi af ejendommens miljøledelsessystem.

Derudover forsøger ansøger at implementere godt landmandskab, i alle de arbejdsopgaver der udføres på ejendommen, dette indbefatter også at der tages et nødvendigt hensyn til naboer og omkringboende i videst muligt omfang.

**BAT vedr. management og egenkontrol**

I henhold til BREF (2017) er det BAT at uddanne bedriftens personale, at registrere energi- og ressourceforbrug samt forbrug og anvendelse af handels- og husdyrgødning. Endvidere at have procedurer for at sikre ren- og vedligeholdelse af bygninger og inventar, at planlægge gødning af markerne korrekt samt at have nødfremgangsmåde ved evt. uheld.

**Samlet konklusion**

Sammenholdes ansøgers redegørelse for management og egenkontrol med BREF-dokumentet vurderes det, at det ansøgte projekt lever op til BAT for management og landmandskab.

1. **Anvendte teknologier og evt. fravalg af oplagte teknologier.**

Der indgår ikke miljøteknologi i den ansøgte produktionsændring.

Det har ikke været nødvendigt at indføre godkendt miljøteknologi til den ansøgte ændring af produktionen. Som tidligere redegjort for er BAT for staldindretning overholdt. Ligeledes er alle generelle afskæringskriterier for ammoniakdeposition og lugtgener overholdt.

Der er fravalgt etablering af miljøteknologi i staldene, da det forholdsmæssigt ikke vil kunne betale sig at etablere for eksempel gyllekøling i eksisterende stalde, siden det vil være påkrævet at brække spalter op, for at kunne lægge køleslanger ned.

Hvad angår teknologi og materiel til reduktion af energiforbrug, vurderer ansøger at ejendommen er forholdsvis opdateret i forhold til nyeste teknologi.

1. **Ved IE-husdyrbrugets ophør**

Ved ophør af produktion på husdyrbruget, vil dette meddeles kommunen. Staldene og ventilationsanlæg vil blive nedvasket, og gyllekummer tømmes. Silo- og foderanlæg vil ligeledes skulle tømmes og rengøres.

Ved ophør vil gyllebeholdere som ikke længere skal anvendes efter ophør, blive taget ud af drift i henhold til regler i bekendtgørelse om kontrol af beholdere til opbevaring af flydende husdyrgødning.

Ved ophør vil nødvendige foranstaltninger for at undgå forureningsfare fra bygninger, produktionsarealer og gyllebeholdere, blive foretaget.

Ved ophør af produktion på ejendommen, vil der senest 4 uger efter driftsophør indsendes et oplæg til vurdering af omfanget af forurenet jord og grundvand på husdyrbruget. Efter påbud fra kommunen vil der blive foretaget nødvendige undersøgelser og analyser, for at klarlægge eventuel forurenings omfang. Ud fra disse udarbejdes en risikovurdering for at klarlægge risikoen ved den eventuelt påviste forurening.

Hvis der igennem risikovurderingen påvises en væsentlig risiko for menneskers sundhed eller miljø, vil oplægget også indeholde tiltag for at sikre at forureningen begrænses til af kommunen udpeget niveau.

**10.Miljøledelse**

For alle IE-husdyrbrug skal der formuleres og føres et miljøledelsessystem. Ansvarlig for driften af husdyrbruget skal formulere:

* En miljøpolitik med afsæt i husdyrbrugets miljøforhold
* Fastsætte miljømål
* Udarbejde handlingsplaner for de fastsatte miljømål
* Minimum 1 gang årligt evaluere miljøarbejdet og foretage justeringer af mål og handlingsplaner
* Minimum 1 gang årligt gennemgå miljøledelsessystemet

Ansøger forpligter sig igennem denne ansøgning til at praktisere miljøledelse på sin bedrift.

Målsætninger formuleres når behovet identificeres, og følges løbende op med tiltag. Medarbejdere involveres i målsætninger og gennemføring af tiltag. Miljøledelsesplan, med målsætning og tiltag opdateres løbende, men gennemgås en gang årlig.

Dokumentation for at der gennemføres et miljøledelsessystem vil blive opbevaret på ejendommen.